ໂອບາມາກ່າວວ່າ ອິນເດຍແລະ ປາກິສຖານ ຈະຕ້ອງສົ່ງເສີມສັນຕິພາບ
ໂອມາບາກໍາລັງຢູ່ໃນກຸງນີວເດລີ ຫລັງຈາກໂອ້ລົມສົນທະນາ ກັບນັກສຶກ ສາອິນເດຍ ເລື້ອງສາຍພົວພັນລະຫວ່າງ ອິນເດຍ ແລະປາກິສຖານ.
ເວລານີ້ ປະທານາທິບໍດີບາຣັກ ໂອບາມາ ກໍາລັງຢູ່ທີ່ນະຄອນຫລວງ New Delhi ຫລັງ ຈາກໄດ້ທໍາການໂອ້ລົມສົນທະນາເລື້ອງທີ່ຫລໍ່ແຫລມກ່ຽວກັບສາຍພົວພັນຂອງສະຫະລັດກັບ ປາກິສຖານ ໃນລະຫວ່າງການພົບປະກັນກັບພວກນັກສຶກສາອິນເດຍ ໃນນະຄອນມອມໄບ ນາຍົກລັດຖະມຸນຕີອິນເດຍ ທ່ານ Manmohan Singh ໄດ້ໄປຮັບຕ້ອນທ່ານໂອມາບາ ເວລາທ່ານເດີນທາງໄປຮອດສະໜາມບິນ ທີ່ເມືອງຫລວງຂອງອິນເດຍໃນວັນອາທິດມື້ນີ້ ຊຶ່ງເປັນບ່ອນຢຸດແວ່ແຫ່ງທີສອງ ຂອງທ່ານໂອບາມາ ໃນການຢ້ຽມຢາມຂົງເຂດເອເຊຍເປັນ ເວລາ 10 ມື້ ຂອງທ່ານ ຜູ້ນໍາທັງສອງມີໝາຍກໍານົດ ທີ່ຈະພົບປະກັນອີກທີ່ງານລ້ຽງອາຫານຄໍ່າໃນຕອນແລງວັນອາ ທິດມື້ນີ້ ກ່ອນຈະປະກາດຂໍ້ຕົກລັງກັນຊຸດນຶ່ງໃນວັນຈັນມື້ອື່ນກ່ຽວກັບເລື້ອງຕ່າງໆຮວມທັງ ເລື້ອງການຕໍ່ຕ້ານການກໍ່ການຮ້າຍ ແລະການປ່ຽນແປງຂອງດິນຟ້າອາກາດ ທ່ານໂອບາມາກ່າວໃນວັນອາທິດມື້ນີ້ວ່າ ສະຫະລັດກໍາລັງດໍາເນີນງານຢ່າງຂະຫຍັນຂັນແຂງ ເພື່ອຕໍ່ສູ້ກັບໂຣກມະເຮັງຂອງພວກມຸສລິມຫົວຮຸນແຮງຈັດ ແຕ່ເວົ້າວ່າ ຄວາມຄືບໜ້າຈະບໍ່ມາ ໄວເທົ່າທີ່ສະຫະລັດຢາກຈະໃຫ້ມັນເປັນໄປ ອິນເດຍຖິ້ມໂທດໃສ່ປາກິສຖານວ່າ ສົ່ງເສີມພວກມຸສລິມຫົວຮຸນແຮງຈັດທີ່ໄດ້ທໍາການໂຈມຕີ ນະຄອມມອມໄບ ໃນປີ 2008 ຊຶ່ງໄດ້ເຮັດໃຫ້ມີຜູ້ຄົນເສຍຊີວິດໄປຫລາຍກວ່າ 160 ຄົນນັ້ນ